30. juni 2020 Nr. 1056

**Kalaallit Nunaanni pinerluttulerinermi inatsimmik aamma Kalaallit Nunaanni eqqartuussisarnermik inatsimmik allannguineq pillugu inatsit**

(covid-19-imik il. il. tunillaassuunnerit pinaveersaartinniarlugit

akiorniarlugillu annertusisamik iliuuseqarnerit)

UAGUT MARGRETHE AAPPAAT, Guutip Saammaassineranik Danmarkip Dronningia imaaliorpugut:

Folketingip akueraa aamma Uagut akuersinitsigut inatsit manna aalajangersarpaa:

**§ 1**

Inatsimmi nr. 168, 27. Februar 2019-meersukkut § 1-ikkut kingullermik allanngortinneqartoq, inatsimmut nalunaarut nr. 1045, 7. September 2017-meersoq naapertorlugu Kalaallit Nunaanni pinerluttulerinermi inatsimmi tulliuttoq allannguut suliarineqarpoq:

**1.** § 264-ip kingorna ikkunneqassaaq *kapitel 48*-mi:

»**§ 264 a.** Manna inatsit malillugu, inatsimmi matumani aalajangersagaasuni imaluunniit aalajangigassani manna inatsit malillugu pisortanit aalajangerneqartuni pisortanut pisussaaffinnik aammalu namminersortut pisortanut pisinnaatitaaffiinik saneqqutsisinnaaneq pillugu, justitsministeri maleruagassanik aalajangersaasinnaavoq, pisuni tulliuttuni:

1) Maani naalagaaffimmi naliginnaasumik nappaammik ulorianartumik pinaveersaartitsinissamut imaluunniit siaruatsaaliuinissamut saneqqutsinissaq pisariaqartillugu.

2) Maani naalagaaffimmi naliginnaasumik nappaammik ulorianartumik pinaveersaartitsinissamut imaluunniit siaruatsaaliuinissamut suliniutit kingunerisaannik saneqqutsinissaq piumasaqaataatillugu, aammalu pisussaaffiit aamma pisinnaatitaaffiit pineqartut matumunnga atatillugu annikinnerusutut isumalittut isigisariaqarnerini.

3) Maani naalagaaffimmi nappaammik naliginnaasumik ulorianartumik pinaveersaartitsinissamut imaluunniit siaruatsaaliuinissamut pisariaqarsimasut iliuusissat kingunerisaannik pineqartut pisussaaffiit aamma pisinnaatitaaffiit naammassinissaat ajornarsippat imaluunniit sanilliullugu ajornakusuulerpat.«

**§ 2**

Inatsimmi nr. 1427, 17. december 2019-meersukkut kingullermik allanngortinneqartoq, inatsimmut nalunaarut nr. 1581, 13. december 2016-meersoq naapertorlugu Kalaallit Nunaanni eqqartuussisarnermik inatsimmi tulliuttoq allannguut suliarineqarpoq:

**1.** Kapitali 54-ip kingorna ikkunneqassaaq *immikkoortoq IX*-imi:

»Kapitali 54 a

*Covid-19-imik il.il. tunillaassuunnermik pinaveersaartitsinissamut aamma siaruatsaaliuinissamut iliuusissat*

»**§ 707 a.** Manna inatsit malillugu, inatsimmi matumani aalajangersagaasuni imaluunniit aalajangigassani manna inatsit malillugu pisortanit aalajangerneqartuni pisortanut pisussaaffinnik aammalu namminersortut pisortanut pisinnaatitaaffiinik saneqqutsisinnaaneq pillugu justitsministeri maleruagassanik aalajangersaasinnaavoq, pisuni tulliuttuni:

1) Maani naalagaaffimmi nappaammik naliginnaasumik ulorianartumik pinaveersaartitsinissamut imaluunniit siaruatsaaliuinissamut saneqqutsinissaq pisariaqartillugu.

2) Maani naalagaaffimmi nappaammik naliginnaasumik ulorianartumik pinaveersaartitsinissamut imaluunniit siaruatsaaliuinissamut suliniutit kingunerisaannik saneqqutsinissaq piumasaqaataatillugu, aammalu pisussaaffiit aamma pisinnaatitaaffiit pineqartut matumunnga atatillugu annikinnerusutut isumalittut isigisariaqarnerini.

3) Maani naalagaaffimmi nappaammik naliginnaasumik ulorianartumik pinaveersaartitsinissamut imaluunniit siaruatsaaliuinissamut pisariaqarsimasut iliuusissat kingunerisaannik pineqartut pisussaaffiit aamma pisinnaatitaaffiit naammassinissaat ajornarsippat imaluunniit naleqqiullugu ajornakusuulerpat.

*Imm. 2.* Imm 1-imi pineqanngillat inatsisinik atortitsisut.«

**§ 3**

Kalaallit Nunaanni eqqartuussisarnermik inatsimmik aamma Kalaallit Nunaanni pinerluttulerinermi inatsimmik allannguineq pillugu inatsit nr. 1718, 27. december 2018-imeersumi (Pineqaatissinneqarsimasunik inissiisarneq il. il.) imaattunik allannguisoqarpoq:

1. *§ 4*-mi imm. 5 nutaatut ikkunneqassaaq:

*»Imm. 5.* Uani inatsimmi§ 4, imm. 1-4 malillugu aalajangersagaasuni imaluunniit uani inatsimmi § 4, imm. 1-4 malillugu imaluunniit uani inatsimmi § 4, imm. 1-4 malillugu pisortanit aalajangerneqartuni pisortanut pisussaaffinnik aammalu namminersortut pisortanut pisinnaatitaaffiinik saneqqutsisinnaaneq pillugu justitsministeri maleruagassanik aalaja-ngersaasinnaavoq, pisuni tulliuttuni:

1. Saneqqutsinissaq pisariaqarpoq naalagaaffimmi maani nappaatit ulorianartut tunillaassuunnerat pinaveersaartinniarlugu akiorniar-lugulu.
2. Saneqqutsinissaq piumasaqaataavoq naalagaaffimmi maani nappaatit ulorianartut tunillaassuunnerat pinaveersaartinniarlugu akiorniarlugulu iliuuseqarnermi, uani pisussaaffiit aammalu pisinnaatitaaffiit pineqartut pingaaruteqannginnerusutut isigineqa-raangata.
3. Pisussaaffinnik aammalu pisinnaatitaaffinnik pineqartunik naam-massinninniarneq ajornarsivippat imaluunniit ajornakusuulerpat aaqqiinerit pissutigalugit, pisariaqarsimasut naalagaaffimmi maani nappaatit ulorianartut tunillaassuunnerat pinaveersaartinniarlugu akiorniarlugulu iliuuseqarnermi.«

**§ 4**

*Imm. 1.* Inatsit Lovtidende-mi ullormi saqqummiunneqarneraniit aqaguani atuutilissaaq.

*Imm. 2.* Kalaallit Nunaanni pinerluttulerinermi inatsimmi § 264 a, uani inatsimmi § 1, nr. 1-ikkut allanneqartoq, aamma Kalaallit Nunaanni pinerluttulerinermi inatsimmi § 707 a, uani inatsimmi § 2, nr. 1-ikkut allanneqartoq, aammalu Kalaallit Nunaanni eqqartuussisarnermik inatsimmik aamma Kalaallit Nunaanni pinerluttulerinermi inatsimmik allannguineq pillugu inatsit nr. 1718, 27. december 2018-imeersumi (Pineqaatissinneqarsimasunik inissiisarneq il. il.) uuma inatsisip § 3-iani allanneqarsimasoq, atorunnaarsinneqassapput ulloq 31. december 2021.

*Marselisborg Slot-imi tunniunneqarpoq, ulloq 30. Juni 2020*

Kunngisut Atsiorpugut Naqissusiillutalu

MARGRETHE R.

/Nick Hækkerup